CELEX: E2012J0004
Language: fi
Date: 2013-10-07 00:00:00
Title: Tuomioistuimen Määräys, annettu 7 päivänä lokakuuta 2013 , yhdistetyissä asioissa E-4/12 ja E-5/12 – Risdal Touring AS ja Konkurrenten.no AS v. EFTAn valvontaviranomainen (EFTAn valvontaviranomaisen päätökseen kohdistuva kumoamiskanne – Oikeus tutustua asiakirjoihin – Asian ottaminen tutkittavaksi – Lausunnon antamisen raukeaminen)

19.12.2013   
            
            
               FI
            
            
               Euroopan unionin virallinen lehti
            
            
               C 372/18
            
         TUOMIOISTUIMEN MÄÄRÄYS,
   annettu 7 päivänä lokakuuta 2013,
   yhdistetyissä asioissa E-4/12 ja E-5/12
   Risdal Touring AS ja Konkurrenten.no AS v. EFTAn valvontaviranomainen
   (EFTAn valvontaviranomaisen päätökseen kohdistuva kumoamiskanne – Oikeus tutustua asiakirjoihin – Asian ottaminen tutkittavaksi – Lausunnon antamisen raukeaminen)
   (2013/C 372/07)
   Yhdistetyissä asioissa E-4/12 ja E-5/12, Risdal Touring AS ja Konkurrenten.no AS vastaan EFTAn valvontaviranomainen, on esitetty kanne, jossa vaaditaan, että kumotaan asiassa E-4/12, Risdal Touring, tehty vastaajan päätös, josta ilmoitettiin ensimmäisen kerran 5 päivänä huhtikuuta 2012 ilman perusteltuja ja sen jälkeen 4 päivänä toukokuuta 2012 ja jossa evätään yleisön oikeus tutustua EFTAn valvontaviranomaisen valtiontukiasian N:o 70506 koko sisältöön ja tiettyihin asiakirjoihin niiden asiakirjojen saatavuutta koskevien sääntöjen perusteella, jotka on vahvistettu 27 päivänä kesäkuuta 2008 tehdyssä EFTAn valvontaviranomaisen päätöksessä N:o 407/08/KOL, ja että kumotaan asiassa E-5/12, Konkurrenten, tehty vastaajan päätös, josta ilmoitettiin 5 päivänä huhtikuuta 2012 ilman perusteluja ja jossa evätään yleisön oikeus tutustua EFTAn valvontaviranomaisen valtiontukiasian N:o 60510 koko sisältöön niiden asiakirjojen saatavuutta koskevien sääntöjen perusteella, jotka on vahvistettu 27 päivänä kesäkuuta 2008 tehdyssä EFTAn valvontaviranomaisen päätöksessä N:o 407/08/KOL. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, ja tuomarit Per Christiansen ja Páll Hreinsson, antoi 7 päivänä lokakuuta 2013 määräyksen, jonka tuomiolauselma on seuraava:
   Tuomioistuin katsoo, että
   
                
            
            
               
                  asiassa E-4/12, Risdal Touring AS v. EFTAn valvontaviranomainen,
               
               
                           1)
                        
                        
                           tiettyihin asiakirjoihin kohdistuva osa kanteesta hylätään, koska asiaa ei voida ottaa tuomioistuimen käsiteltäväksi;
                        
                     
                           2)
                        
                        
                           tämän vuoksi lausunnon antaminen kanteen muista osista raukeaa;
                        
                     
                           3)
                        
                        
                           EFTAn valvontaviranomainen määrätään maksamaan omat oikeudenkäyntikulunsa ja puolet kantajan kuluista;
                        
                     
                           4)
                        
                        
                           kantaja määrätään maksamaan puolet omista oikeudenkäyntikuluistaan;
                        
                     
         
                
            
            
               
                  asiassa E-5/12, Konkurrenten.no AS v. EFTAn valvontaviranomainen,
               
               
                           1)
                        
                        
                           kanne hylätään, koska asiaa ei voida ottaa tuomioistuimen käsiteltäväksi;
                        
                     
                           2)
                        
                        
                           EFTAn valvontaviranomainen määrätään maksamaan omat oikeudenkäyntikulunsa ja vastaajan kulut.